בחודש מאי 2001 הוגש לבוש דו"ח מיוחד של ה-CIA שנשא את הכותרת "האיומים של אוסמה בין לאדן אמיתיים". הדו"ח התבסס על מידע שהועבר לארצות הברית על ידי ארגוני מודיעין מבריטניה, גרמניה, ישראל, מרוקו, רוסיה, ירדן ומצרים, ומידע נוסף שהגיע לידי קהיליית המודיעין האמריקאית. על פי ועדת המודיעין של הסנאט, נכתב בתזכיר כי "אנשי אל-קאעדה, בהם מספר אזרחים אמריקאים, התגוררו בארצות הברית או נסעו אליה במשך מספר שנים, וכנראה מדובר בחוליית טרור מאורגנת המקבלת תמיכה." על פי הדו"ח קיים חשד כי חברי החולייה ינסו לחטוף מטוסים או לבצע פיגועים בארצות הברית. הכתב דיווח כי בוש השיב לאיש ה-CIA שהציג את הדו"ח: "בסדר, עכשיו כיסית את התחת שלך", ובילה את שארית היום בדיג.
ב-10 ביולי חיבר סוכן FBI דו"ח המכונה "" המתריע מפני קבוצה של פעילי אל-קאעדה הלומדים תעופה אזרחית בארצות הברית וממליץ לבדוק מה הן כוונותיהם. המסמך הופץ רק בקרב מספר אנשים מצומצם בקהילת המודיעין האמריקאית.
ב-6 באוגוסט הוגש לנשיא בוש , דו"ח יומי המכיל ידיעות מסווגות בעלות חשיבות בנושאי ביטחון לאומי שנאספו על ידי גופי הביון בארצות הברית. כותרת הדו"ח הייתה "בין לאדן נחוש בדעתו לתקוף בארצות הברית". תקציר הידיעות הוגש לבוש בזמן ששהה בחופשה בחוות קפלת הערבה בטקסס, שם התאמן ברכיבת אופני הרים. על פי הדיווחים, בוש התייחס לאזהרה זו ברצינות, אך בכירים בממשל בוש, בהם סגן הנשיא דיק צ'ייני ושר ההגנה דונלד רמספלד, חשדו שמדובר בדיווחי כזב שנועדו להטעות את גורמי המודיעין ולגרום לבזבוז משאבי הצבא.
חשיפת הדו"ח.
תקציר הידיעות המודיעיניות הודלף ותוכנו הוצג במהדורת החדשות של CBS ב-15 במאי 2002.
הדו"ח נמסר לידי הוועדה לחקר אירועי 11 בספטמבר באפריל 2004, ונכלל בסיכומי הוועדה שפורסמו ביולי 2004.
באותה תקופה נחשף גם כי נערכו מספר תרגילים צבאיים המדמים התרסקות מטוס אל תוך בניין. פיקוד הגנת האוויר והחלל של צפון אמריקה ערך בשנת 2000 תרגיל המדמה חטיפת מטוס נוסעים המשמש כטיל המתרסק לתוך מבנים שונים, בהם גם מרכז הסחר העולמי. באוקטובר 2000 ערך משרד ההגנה האמריקאי תרגיל המדמה התרסקות מטוס אל תוך הפנטגון. משרד הסיור הלאומי קבע תרגיל שתוכנן להיערך ב-11 בספטמבר 2001 המדמה התרסקות מטוס לתוך בניין בצפון וירג'יניה.
תגובות.
בתגובה להאשמות כי אנשי הממשל התעלמו מהאזהרות, אמרו מזכירת המדינה קונדוליזה רייס והגנרל ריצ'רד מאיירס כי תקציר הידיעות לא הכיל איום חדש ספציפי אלא "מידע היסטורי המבוסס על דיווחים ישנים."
גם הנשיא בוש טען מאוחר יותר שהדיווחים לא היו מספיק מדויקים, ואמר: "אם היה לי מושג כלשהו שהם הולכים לשגר מטוסים לתוך בניינים, היינו מזיזים שמיים וארץ כדי להציל את המדינה."
בין לאדן נחוש בדעתו לתקוף את ארצות הברית
זכויות להט&quot;ב בניז'ר
לסביות, הומואים, טרנסג'נדרים וביסקסואלים (להט"ב) בניז'ר מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד כי פעילות הומוסקסואלית בין מבוגרים בהסכמה היא חוקית בשטחי המדינה מאז ומעולם, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים.
מעמד בחוק.
פעילות הומוסקסואלית בין גברים ונשים חוקית ברחבי ניז'ר מאז ומעולם, אם כי גיל ההסכמה שונה עבור זוגות חד מיניים מכפי שמוגדר עבור זוגות הטרוסקסואלים.
הכרה במערכות יחסים חד מיניות.
ניז'ר אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
הגנה מפני אפליה.
לא קיימים חוקים המכסים אפליה על רקע נטייה מינית או זהות מגדרית בניז'ר.
תנאי מחיה.
דו"ח זכויות האדם של משרד החוץ האמריקאי לשנת 2010 מצא כי "לא היו ארגונים ידועים עבור זכויות להט"ב בניז'ר ולא דיווחים על אלימות כלפי אנשים על סמך נטייתם המינית או זהותם המגדרית. עם זאת, הומוסקסואלים חוו אפליה חברתית".
ניקולאוס גיזיס
ניקולאוס גיזיס (בגרמנית: Nikolaos Gyzis; 1 במרץ 1842 – 4 בינואר 1901, מינכן) היה צייר יווני שפעל בעיקר בגרמניה. הוא נציג של "אסכולת מינכן" באמנות יוונית.
ביוגרפיה.
גיזיס נולד באי תינוס ובשנת 1850 משפחתו עברה לאתונה. הוא למד בבית ספר לאמנויות באתונה. בשנת 1865 הוא קיבל מלגה להמשך לימודים במינכן בה הוא למד באקדמיה לאמנויות. לאחר סיום הלימודים הוא המשיך להתגורר במינכן וללמד באקדמיה. בשנת 1886 הוא התנה לפרופסור. בין תלמידיו היו ארנסט אופלר וקרל אולינץ' פון טאון.
בשנת 1886 גיזיס חזר תקופה קצרה ליוון. בתקופה זו הוא צייר בנושאים שקשורים ליוון כמו Carnival at Athens ו-Arravoniasmata (טקס אירוסין). לאחר מספר שנים גיזיס חזר למינכן.
יצירות של גיזיס מוצגות במוזאון הלאומי של יוון ובמוזיאונים נוספים. ציורו The Secret School היה מוצע על שטר של 200 דרכמות בשנים 1996-2001.
זכויות להט&quot;ב במאלי
לסביות, הומואים, טרנסג'נדרים וביסקסואלים (להט"ב) במאלי מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית בין מבוגרים בהסכמה חוקית בשטחי המדינה, אך זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים.
מעמד בחוק.
הפעילות ההומוסקסואלית בין מבוגרים בהסכמה חוקית במאלי. גיל ההסכמה זהה לזוגות הומוסקסואלים והטרוסקסואלים מאז 1961.
סעיף 179 לחוק העונשין אשר מפליל "מעשים מגונים בפומבי" בקנסות ומאסר, שימש לפעמים נגד חברי קהילת הלהט"ב במאלי אשר הפגינו גילויי חיבה פומביים.
הגנה מפני אפליה.
אין חוקים המכסים אפליה על בסיס נטייה מינית וזהות מגדרית במאלי בעוד אפליה חברתית מוגדרת כנפוצה.
הורות ואימוץ.
סעיף 522 לחוק "אנשים וקוד משפחה", אשר התקבל באספה הלאומית ב-2 בדצמבר 2011 ולאחר מכן נחתם על ידי נשיא מאלי, הגביל אימוץ ילדים עבור זוגות הטרוסקסואלים בלבד.
תנאי מחיה.
לדברי ד"ר דמבלה בינטו קייטה, מנהל "ARCAD/SIDA", ארגון למאבק במחלות ה-HIV/איידס במאלי המספק שירותי בריאות לגברים הומוסקסואלים, החברה המאלית אינה סובלנית להומוסקסואליות, "אין להם זכויות ובוודאי שאין להם זכות לתבוע את נטייתם המינית. כל האמונות התרבותיות כלפי הומוסקסואליות הן שליליות". כתוצאה מכך הם נאלצים לבצע נטיות ביסקסואליות או פרקטיקות נוספות באופן תת-קרקעי שמעמידות אותם בסיכון גבוה לזיהומים ו-HIV. גברים שנמשכים לגברים אחרים נאלצים להתחתן עם נשים כדי שלא יטילו בושה למשפחה אם כי עדיין מחזיקים בגברים כשותפים רומנטיים".
דו"ח זכויות האדם של משרד החוץ האמריקאי לשנת 2011 מצא כי, "לא היו ארגוני להט"ב גלויים בציבור במדינה. התאגדותם החופשית נבלמה על ידי חוק האוסר התאגדות "למטרה בלתי מוסרית" בעוד בשנת 2005, המושל של מחוז במקו ציטט את החוק כדי לסרב להעניק הכרה רשמית לאיגוד עבור זכויות להט"ב".
עידן שום
עידן שום (נולד ב-26 במרץ 1976) הוא כדורגלן עבר ישראלי ששיחק בעמדת הקשר. משמש כיום כמנכ"ל הפועל כפר סבא.
אביו הוא מאמן העבר יצחק שום.
קריירה.
שום התחיל את הקריירה שלו במחלקת הנוער של הפועל כפר סבא ובעונת 1993/1994 הצטרף לקבוצה הבוגרת. ב-17 בספטמבר 1994 הבקיע את שער הבכורה שלו במועדון בניצחון 1-3 נגד הפועל חדרה. במהלך עונת 1995/1996 הושאל לצפרירים חולון.
בקיץ שום חתם במכבי חיפה. בחיפה, שיחק כשנה וחצי בהם לא הצליח להשתלב בהרכב הקבוצה.
בנובמבר הצטרף להפועל פתח תקווה.
בקיץ חזר לקדנציה שנייה חתם בהפועל כפר סבא.
בהמשך הקריירה שיחק גם בעירוני ראשון לציון, מכבי נתניה, הפועל חיפה, מכבי הרצליה ואלניה ולדיקווקז מליגת העל הרוסית.
בקיץ חזר להפועל כפר סבא בה שיחק חמש שנים עד שפרש מכדורגל.
בסוף עונת 2012/2013, לאחר פירוק הקבוצה בליגה הלאומית, מונה לראשונה למאמן הפועל כפר סבא ביחד עם תמיר בן חיים עד למינוי מאמן קבוע, אך לא הצליח להציל את הקבוצה, והיא ירדה לליגה א'. בינואר מונה למאמן קבוצת הנוער של הפועל כפר סבא, בה אימן עד לסיום העונה. ב-22 במרץ 2021 מונה למאמן זמני של הקבוצה הבוגרת עד לסיום העונה. לאחר מכן, מונה למנכ"ל הקבוצה.
עוגת אבוקדו
עוגת אבוקדו היא עוגה שמרכיבהּ העיקרי הוא אבוקדו, שאליו מוסיפים מרכיבי עוגה טיפוסיים.
ניתן להשתמש באבוקדו מעוך כמרכיב בבלילה או כציפוי ותוספת לעוגה. ניתן לעטר את העוגה באבוקדו פרוס, ולהוסיף מרכיבים אחרים כמו גרידת פרי הדר. כמו כן, ניתן להשתמש במיץ לימון כדי למנוע את השחמת האבוקדו.
ניתן להכין עוגת אבוקדו כעוגה לא מבושלת באמצעות אבוקדו גולמי וחומרי גלם אחרים, אשר מתערבבים יחד למרקם חלק המושם בהקפאה. ניתן להשתמש במעבד מזון למיזוג המרכיבים. עוגת אבוקדו עשויה להכיל כמויות ניכרות של ויטמין E.
ניתן להכין עוגת שוקולד, עוגת גבינה, לביבה או בראוניז עם אבוקדו כמרכיב בבלילה.
רוטב אבוקדו
רוטב אבוקדו הוא רוטב שמרכיבו העיקרי הוא אבוקדו.
רטבים המיוצרים באופן מסחרי מגיעים בדרך כלל במצב צבירה נוזלי, כדי שיהיה ניתן לשפוך אותם. הכנה מסחרית כוללת ערבוב האבוקדו באמצעות ממחה מהיר, המפרק את העיסה. לעיסה מוסיפים תבלינים, מים וחומרים מתחלבים, והמוצר המתקבל מוקפא בדרך כלל כדי למנוע השחמה.
הכנת רוטב אבוקדו ביתי יכולה להיעשות על ידי ערבוב של יוגורט, אבוקדו, מיץ לימון, שמן צמחי, שום כתוש, סוכר, כמון, מלח בישול ורוטב פלפל אדום.
מרכיבים נוספים ברוטב אבוקדו הם עגבנייה, בצל הגינה, פלפל צ'ילי, כוסברה, פלפל ושום.
רוטב אבוקדו משמש כמרכיב במנות בשר או ירקות המוגשות בטאקו או בבוריטו.
תזנית